Camera este foarte bine poziționată în raport cu obiectivele de vizitat în oraș și are ceva unic, fiind situată în mansarda unei case vechi, tradiționale. Chiar și cârligul pentru urcatul mobilei este vizibil.
Din păcate, nu are baie proprie ci trebuie să o împarți cu oaspeții unei alte camere.
Se impun unele îmbunătățiri în ceea ce privește curățenia și dotarea din baie. Nu este cuier pentru prosop, dușul stropește, nu are perdea iar trei zile cât am stat acolo nu s-a făcut deloc curățenie în baia folosită de 4 persoane.
Am cerut un uscător de păr și abia am primit unul după aproape o jumătate de zi de când l-am solicitat.
Un alt inconvenient îl reprezintă faptul că pe hol sunt trei mașini de spălat și acestea funcționează toată ziua, ceea ce degajă un permanent miros de balsam.